ଧୋନୀ ଯୁଗ ଶେଷ! ବିସିସିଆଇ କଣ୍ଟ୍ରାକ୍ଟ ଲିଷ୍ଟର ୨୭ କ୍ରିକେଟରଙ୍କ ଭିତରେ ନାହାନ୍ତି ମାହି... - Prameya News7\nଧୋନୀ ଯୁଗ ଶେଷ! ବିସିସିଆଇ କଣ୍ଟ୍ରାକ୍ଟ ଲିଷ୍ଟର ୨୭ କ୍ରିକେଟରଙ୍କ ଭିତରେ ନାହାନ୍ତି ମାହି...\nନୂଆଦିଲ୍ଲୀ୧୬/୧ଃ ଭାରତୀୟ କ୍ରିକେଟ କଣ୍ଟ୍ରୋଲ ବୋର୍ଡ(ବିସିସିଆଇ)ର କଣ୍ଟ୍ରାକ୍ଟ ଲିଷ୍ଟ୍ରୁ ବାଦ୍ ପଡ଼ିଲେ ମହେନ୍ଦ୍ର ସିଂହ ଧୋନୀ। ତେଣୁ ଧୋନୀଙ୍କ କ୍ରିକେଟ୍ କ୍ୟାରିୟରକୁ ନେଇ କ୍ରିକେଟପ୍ରେମୀଙ୍କ ମନରେ ପ୍ରଶ୍ନ ଉଠିଛି। କ'ଣ ମାହିଙ୍କ କ୍ରିକେଟ୍ କ୍ୟାରିୟର ଖତମ୍ ହୋଇଗଲା?। ଜାନୁଆରୀ ୧୬ ତାରିଖ ଅର୍ଥାତ ଆଜି ବିସିସିଆଇ ବାର୍ଷିକ କଣ୍ଟ୍ରାକ୍ଟ ତାଲିକା ଘୋଷଣା କରିଛି। ଏଥିରେ ଧୋନୀଙ୍କ ନାଁ ନାହିଁ। ଗତ ବର୍ଷ ୫ କୋଟି ଗ୍ରେଡ୍ ତାଲିକାରେ ଧୋନୀଙ୍କ ନାଁ ସ୍ଥାନ ପାଇଥିଲା। ୨୦୧୯ ମସିହା ଜୁଲାଇ ମାସରୁ ଧୋନୀ କୌଣସି ଅନ୍ତଃର୍ଜାତୀୟ ମ୍ୟାଚ ଖେଳି ନାହାନ୍ତି। କଣ୍ଟ୍ରାକ୍ଟ ତାଲିକାରେ ଧୋନୀଙ୍କ ନାଁ ନଥିବାରୁ ତାଙ୍କ ପ୍ରଶଂସକ ନିରାଶ ହୋଇଛନ୍ତି।\nତେବେ ଏହି କଣ୍ଟ୍ରାକ୍ଟ ଲିଷ୍ଟର ଅବଧି ୨୦୧୯ ମସିହା ସେପ୍ଟେମ୍ବର ମାସରୁ ୨୦୨୦ ପର୍ଯ୍ୟନ୍ତ ରହିବ। ଟିମ୍ ଇଣ୍ଡିଆର ୨୭ ଖେଳିଳୀଙ୍କ ନାଁ କଣ୍ଟ୍ରାକ୍ଟ ତାଲିକାରେ ସ୍ଥାନ ପାଇଛି। ଗ୍ରେଡ୍ A+ ରେ ୩ଜଣଙ୍କ ନାଁ ରହିଛି। ଯେଉଁମାନଙ୍କୁ ବାର୍ଷିକ ୭ କୋଟି ଟଙ୍କା ମିଳିବ। ଭାରତୀୟ କ୍ରିକେଟ ଟିମର ଅଧିନାୟକ ବିରାଟ କୋହଲି, ଉପ- ଅଧିନାୟକ ରୋହିତ ଶର୍ମା ଏବଂ ଯଶପ୍ରୀତ ବୁମରାହଙ୍କ ନାଁ ଗ୍ରେଡ୍ A+ ରେ ସାମିଲ ହୋଇଛି।
